**Zmluva o dielo**

uzavretá podľa § 536 a nasl. zákona č. 513/1991 Zb. Obchodný zákonník

v znení neskorších predpisov (ďalej len ***„zmluva***“) medzi zmluvnými stranami:

**Zhotoviteľ: xx**

Sídlo: xx

Zapísaný: xx

Zastúpený: xx

IČO[[1]](#footnote-1): xx

DIČ[[2]](#footnote-2): xx

IČ DPH[[3]](#footnote-3): xx

IBAN: xx

Banka: xx

Kontaktné údaje: xx

(ďalej ako „***zhotoviteľ***“)

**a**

**Kupujúci:** **BIOPLANT, s.r.o.**

Sídlo : Ostratice 333, 956 34 Ostratice

Zapísaný: v Obchodnom registri Okresného súdu Trenčín, Oddiel: Sro, Vložka číslo: 36728/R

Zastúpený: Jozef Žatko, MSc

IČO: 31419321

DIČ: 2020388392

IČ DPH: SK2020388392

IBAN: SK4911110000006613114008

Banka: UniCredit Bank Czech Republic and Slovakia, a.s., pobočka zahraničnej banky

Kontaktné údaje: [jozef@bioplant.sk](mailto:jozef@bioplant.sk), +421 908 977 925

(ďalej ako ***„objednávateľ***“)

(objednávateľ a zhotoviteľ spoločne ako „zmluvné strany)

Táto zmluva o dielo je uzavretá podľa ustanovení § 536 a nasl. Obchodného zákonníka Slovenskej republiky a v zmysle Výzvy na predloženie ponuky pre zákazku s názvom „**Protimrazová nádrž**“ zo dňa 06.04.2025.

**Článok I.**

Predmet zmluvy a jeho špecifikácia

Zhotoviteľ sa zaväzuje, že objednávateľovi dodá a odovzdá predmet zmluvy- zhotovenie stavby „**Protimrazová nádrž*“***, špecifikovaný v Prílohe č.1, ktorá je neoddeliteľnou súčasťou tejto zmluvy a objednávateľ sa zaväzuje, že toto dielo prevezme a zaplatí zaň dohodnutú cenu.

**Článok II.**

**Termín plnenia predmetu zmluvy**

Termín plnenia predmetu zmluvy je najneskôr do **10.06.2025.**

**Článok III.**

**Miesto a spôsob prevzatia predmetu zmluvy**

1. Miesto dodania predmetu zmluvy/realizácie stavby: Objekt stavby bude realizovaný v katastri **parcela CKN č. 501/1 v katastrálnom území Malé Ostratice, okres Partizánske, Trenčiansky kraj.**
2. Predmet zmluvy prevezme objednávateľ v mieste dodania na základe dodacieho listu podpísaného zodpovednou osobou zhotoviteľa.
3. Pri odovzdaní diela je zhotoviteľ povinný odovzdať objednávateľovi doklady, ktoré sa na predmet zmluvy vzťahujú a sú potrebné pre jeho bezpečné a plne funkčné používanie.

**Článok IV.**

**Kúpna cena a platobné podmienky**

1. Cena za zhotovenie diela je dojednaná dohodou zmluvných strán na základe ponuky do obstarávania – na základe vyplneného a oceneného Výkazu výmer – Rozpočtu úspešným uchádzačom – zhotoviteľom, ktorý je súčasťou Prílohy č.1 tejto Zmluvy.

Rozpis kúpnej ceny:

|  |  |  |  |  |
| --- | --- | --- | --- | --- |
|  | **Množstvo** | **Cena v EUR bez DPH** | **DPH 23%** | **Cena v EUR s DPH** |
| **Protimrazová nádrž o objeme 35 000m3** | Celok podľa špecifikácie |  |  |  |

Cena celkom bez DPH: xx EUR

DPH 23%: xx EUR

**Cena celkom s 23% DPH: xx** **EUR**

1. Zmluvná cena je v súlade s položkovitým rozpočtom, ktorý tvorí Prílohu č. 1 tejto zmluvy, vypočítaná ako súčet všetkých položiek cien skutočne vykonaných a odsúhlasených prác a dodaných materiálov. Jednotkové ceny uvedené v položkovitom rozpočte sa považujú za pevné ceny. V prípade, že niektoré výkony (dodávky resp. práce) plánované v položkovitom rozpočte uskutočnené nebudú alebo budú uskutočnené v menšom rozsahu, cena diela sa o cenu týchto výkonov automaticky zníži. V prípade, že niektoré výkony (dodávky resp. práce) by mali byť uskutočnené nad rámec položkovitého rozpočtu alebo v rozpočte chýbajú, cena diela sa o cenu týchto výkonov zvýši, za podmienky ak ich objednávateľ vopred (t.j. pred ich vykonaním) písomne schválil.
2. Zmenu ceny diela je možné uskutočniť vzájomnou dohodou oboch zmluvných strán formou písomných číslovaných dodatkov k tejto zmluve. Zmena DPH sa uplatní na základe zmien zákona podľa termínu účinnosti.
3. Zhotoviteľ pred vystavením faktúry zostaví súpis skutočne vykonaných prác a dodávok za predchádzajúce fakturačné obdobie, ktoré ocení podľa položiek uvedených v prílohe č. 1 tejto zmluvy. Objednávateľ ho odsúhlasí a potvrdí do 5 pracovných dní od obdržania zástupcom objednávateľa, ak je vecne správny. Ak má súpis vady, vráti ho zhotoviteľovi na prepracovanie s presným zadefinovaním vád. Odsúhlasený súpis vykonaných prác a dodávok je podkladom pre fakturáciu a bez tohto podkladu nemožno fakturovať.
4. Zhotoviteľ po odsúhlasení a podpísaní súpisu vykonaných prác objednávateľom vyhotoví do 3 dní faktúru, ktorá musí spĺňať všetky požiadavky daňového dokladu, inak bude vrátená na opravu. V takom prípade sa preruší plynutie lehoty splatnosti a nová lehota splatnosti začne plynúť nasledujúci deň po doručení opravenej faktúry objednávateľovi.
5. Cena je splatná na základe faktúry zhotoviteľa. Objednávateľ môže zhotoviteľovi poskytnúť po uzavretí tejto zmluvy zálohovú platbu maximálne do výšky 50 % z ceny predmetu zákazky.
6. Splatnosť faktúr dojednali zmluvné strany na 30 dní od vystavenia faktúry

**Článok V.**

**Omeškanie a zmluvné pokuty**

1. Ak sa zhotoviteľ dostane do omeškania s dodaním čo aj len časti diela, zaväzuje sa zaplatiť objednávateľovi zmluvnú pokutu vo výške 0,1% z celkovej kúpnej ceny diela bez DPH za každý deň omeškania, maximálne však 15 % z celkovej kúpnej ceny diela bez DPH. Popri zmluvnej pokute má objednávateľ právo na náhradu škody v celom vzniknutom rozsahu.
2. Ak sa objednávateľ dostane do omeškania s platením dohodnutej kúpnej ceny diela, zaväzuje sa zaplatiť zhotoviteľovi úroky z omeškania z dlžnej sumy vo výške podľa zákona.

**Článok VI.**

**Podmienky zhotovenia diela**

1. Objednávateľ bezodkladne po podpise Zmluvy o dielo odovzdá zhotoviteľovi stavenisko.
2. Zhotoviteľ je povinný viesť prostredníctvom stavbyvedúceho alebo ním poverenou osobou stavebný denník, do ktorého bude denne zapisovať všetky skutočnosti rozhodujúce pre zhotovenie diela. Stavebný denník musí byť trvalo dostupný na stavbe a kedykoľvek pripravený pre objednávateľa.
3. Objednávateľ je povinný sledovať obsah stavebného denníka a k zápisom v ňom uvedeným sa vyjadriť do troch pracovných dní.
4. Zhotoviteľ v plnom rozsahu zodpovedá za bezpečnosť a ochranu zdravia svojich pracovníkov v priestore staveniska, ktorých vstup na stavenisko a pohyb v priestore staveniska je oprávnený. Zhotoviteľ zabezpečí svojim pracovníkom ochranné pracovné pomôcky.
5. Objednávateľ je oprávnený priebežne a kedykoľvek kontrolovať vykonávanie diela a požadovať od zhotoviteľa ku kontrole potrebnú dokumentáciu. Zhotoviteľ sa zaväzuje vyzvať objednávateľa ku kontrole všetkých prác, ktoré majú byť zakryté, alebo sa stanú neprístupnými, minimálne 1 pracovný deň pred ich zakrytím. Ak sa objednávateľ nedostaví a neprevedie kontrolu týchto prác, môže zhotoviteľ pokračovať v práci.

**Článok VII.**

**Odovzdanie a prevzatie diela**

1. Zhotoviteľ je povinný dielo odovzdať objednávateľovi riadne ukončené a bez vád, na základe protokolu o odovzdaní a prevzatí diela. Zhotoviteľ písomne oznámi objednávateľovi v termíne 5 dní pred predpokladaným termínom ukončenia stavebných prác, skutočný termín ukončenia prác na stavbe.
2. Ak pri preberaní diela objednávateľ zistí, že dielo má vady resp. nedorobky, brániace riadnemu, resp. bezpečnému užívaniu diela, dielo neprevezme a spíše zápis o zistených vadách, spôsobe a termínoch ich odstránenia. Zhotoviteľ má povinnosť v stanovených termínoch odstrániť vady a odovzdať dielo po odstránení týchto vád. Ustanovenie bodu 1 čl. V tým nie je dotknuté.
3. Drobné vady, ktoré samé o sebe, resp. v spojení s inými nebránia riadnemu a bezpečnému užívaniu diela budú spísané pri preberacom konaní s uvedením spôsobu a termínu ich odstránenia. V preberacom protokole objednávateľ určí termíny ich odstránenia, pričom na nedodržanie termínov sa vzťahuje zmluvná pokuta podľa bodu 1 čl. V. O tom, či ide o drobné vady, ktoré samé o sebe, resp. v spojení s inými nebránia riadnemu a bezpečnému užívaniu diela rozhodne objednávateľ
4. Zmluvné strany spíšu preberací protokol a súčasne odovzdá zhotoviteľ objednávateľovi všetky ďalšie doklady potrebné ku kolaudácii alebo bezpečnému používaniu diela.
5. Zhotoviteľ je povinný pri odovzdaní diela stavenisko úplne vypratať a upraviť do 3 dní odo dňa protokolárneho odovzdania diela.
6. Písomné doklady, vydané v priebehu realizácie diela bude zhotoviteľ archivovať po dobu 5 rokov.

**Článok VIII.**

**Zodpovednosť za vady, záruka za kvalitu**

1. Zhotoviteľ zodpovedá za to, že dielo bude vyhotovené včas, bez vád, nedorobkov, v súlade s touto zmluvou, bude mať vlastnosti dohodnuté v tejto zmluve a bude zodpovedať kvalitatívnym požiadavkám, právnym predpisom a STN.
2. Zhotoviteľ nezodpovedá za vady, ktoré boli priamo spôsobené použitím podkladov alebo materiálov prevzatých od objednávateľa, ktorých nevhodnosť pri použití nemohol zistiť ani pri vynaložení odbornej starostlivosti
3. Záručná lehota na dielo, ktoré je predmetom tejto zmluvy je 60 mesiacov odo dňa odovzdania a prevzatia diela s výnimkou zariadení, kde výrobca podľa záručného listu poskytuje odlišnú záručnú lehotu, minimálne však 24 mesiacov.
4. Zárukou preberá zhotoviteľ záväzok, že predmet diela bude počas záručnej lehoty spôsobilý na použitie na dohodnutý účel a zachová si dohodnuté vlastnosti a kvalitu, že bude plne funkčné, bezvadné, bude mať akostné a technické ukazovatele v zmysle platných predpisov, technických noriem a projektu stavby a že tieto vlastnosti bude mať dielo aj počas záručnej doby.
5. Objednávateľ sa zaväzuje, že reklamáciu vady diela uplatní bezodkladne po jej zistení písomne mailom, resp. doporučene poštou na adresu zhotoviteľa uvedenú v obchodnom registri. V prípade nezdaru doručenia zásielky poštou sa táto považuje za doručenú. V oznámení musí objednávateľ vady popísať a uviesť ako sa prejavujú. K oznámeniu prípadne doloží dôkazné prostriedky, ktoré umožnia overiť oprávnenosť objednávateľovho nároku.
6. Zhotoviteľ sa zaväzuje bezplatne a bezodkladne odstrániť reklamované vady. Začať s odstraňovaním vád diela je povinný do 3 dní od prijatia písomnej reklamácie a vady odstrániť v čo najkratšom čase, najneskôr však do 10 dní od jej oznámenia, ak sa zmluvné strany nedohodnú pre konkrétny prípad inak.
7. Ak sa zhotoviteľ dostane do omeškania s plnením termínov podľa bodu 6 tohto článku, zaväzuje sa zaplatiť objednávateľovi zmluvnú pokutu vo výške 0,1% z celkovej kúpnej ceny tovaru/tovarov bez DPH. Popri zmluvnej pokute má objednávateľ právo na náhradu škody v celom vzniknutom rozsahu.

**Článok IX.**

**Vyššia moc**

1. Žiadna zo zmluvných strán nenesie zodpovednosť za úplné či čiastočné nesplnenie svojich povinností vyplývajúcich zo zmluvy v dôsledku udalosti výnimočnej povahy, ktorá nemohla byť predvídateľná alebo ju nebolo možné odvrátiť – udalosti ako živelné pohromy, vojnové operácie rozličného druhu, občianske nepokoje, explózie, požiare, výluky alebo okolnosti vyskytujúce sa nezávisle od vôle strán, mimo kontroly zmluvných strán (ďalej len vyššia moc).
2. Strana dotknutá udalosťou Vyššej moci je povinná písomne informovať druhú stranu do 2 pracovných dní, pričom dané oznámenie musí byť doplnené potvrdením o takej udalosti Vyššej moci.
3. Strana, ktorá nevykoná oznámenie druhej strane podľa odseku 2. bude povinná nahradiť druhej strane všetky škody spôsobené porušením tejto povinnosti.

**Článok X.**

**Náhrada škody a zmluvné pokuty**

1. Pokiaľ niektorá zmluvná strana neplní svoje záväzky z tejto zmluvy, je povinná nahradiť škodu tým spôsobenú druhej strane, iba ak preukáže, že porušenie povinností bolo spôsobené okolnosťami vylučujúcimi zodpovednosť.
2. V prípade, že zhotoviteľ nedodrží kritériá, na základe ktorých v rámci obstarávania získal zákazku, je povinný uhradiť objednávateľovi škodu. Za škodu sa považuje aj rozdiel medzi jeho cenovou ponukou a ponukou uchádzača druhého v poradí predmetnom obstarávaní.
3. Pri uplatňovaní náhrady škody platia ustanovenia § 373 a nasl. Obchodného zákonníka.

**Článok XI.  
Riešenie sporov**

Zmluvné strany sa dohodli a súhlasia, že všetky spory, ktoré medzi nimi vzniknú bude riešiť príslušný súd podľa sídla objednávateľa a bude rozhodovať podľa hmotných a procesných predpisov právneho poriadku Slovenskej republiky.

**Článok XII.**

**Odstúpenie od zmluvy**

1. Objednávateľ môže od tejto zmluvy odstúpiť ak sa zhotoviteľ omešká s vyhotovením diela viac ako 30 dní po v zmluve dojednanej dobe a zhotoviteľ nezjedná nápravu ani v dodatočnej lehote určenej písomne objednávateľom.
2. Zhotoviteľ môže od tejto zmluvy odstúpiť ak sa objednávateľ omešká s platením peňažných záväzkov viac ako o 60 dní po splatnosti a objednávateľ nezjedná nápravu ani v dodatočnej lehote určenej písomne zhotoviteľom.
3. Pokiaľ niektorá zo zmluvných strán odstúpi od tejto zmluvy, zmluva zaniká a zmluvné strany sa vysporiadajú podľa ustanovení Obchodného zákonníka. Všetky náklady a tiež náhradu škody súvisiacu s odstúpením od zmluvy znáša zmluvná strana, ktorá zavinila zánik zmluvy. Odstúpenie od zmluvy nemá vplyv na povinnosť platiť zmluvnú pokutu.
4. Objednávateľ si vyhradzuje bez akýchkoľvek sankcií odstúpiť od zmluvy so zhotoviteľom v prípade, kedy dielo ešte nebolo vyhotovené a výsledky finančnej kontroly zo strany Poskytovateľa príspevku neumožňujú financovanie výdavkov vzniknutých z obstarávania tovarov, služieb, stavebných prác alebo iných postupov.

**Článok XIII.**

**Osobitné podmienky**

Zmluvné strany súhlasia, že oprávnení zamestnanci Pôdohospodárskej platobnej agentúry, Ministerstva pôdohospodárstva a rozvoja vidieka Slovenskej republiky, orgánov Európskej únie a ďalšie oprávnené osoby v súlade s právnymi predpismi SR a EÚ môžu vykonávať voči dodávateľovi kontrolu/audit obchodných dokumentov a vecnú kontrolu v súvislosti s realizáciou zákazky a  dodávateľ je povinný poskytnúť súčinnosť v plnej miere.

**Článok XIV.**

**Záverečné ustanovenia**

1. Táto zmluva o dielo nadobúda platnosť a účinnosť dňom jej podpisu oboma zmluvnými stranami.
2. Súčasťou tejto zmluvy je Príloha č. 1 – Rozpočet.
3. Otázky a vzťahy, ktoré v tejto zmluve nie sú výslovne upravené, sa riadia ustanoveniami Obchodného zákonníka SR.
4. Túto zmluvu je možné meniť a dopĺňať len formou písomných dodatkov podpísaných oprávnenými zástupcami oboch zmluvných strán, ktoré budú tvoriť neoddeliteľnú súčasť tejto zmluvy.
5. Zmluva je vyhotovená v 4 rovnopisoch. Každá zmluvná strana dostane 2 rovnopisy.
6. Zmluvné strany si zmluvu prečítali, jej obsahu porozumeli, a na znak súhlasu ju potvrdili svojimi podpismi.

V ............................, dňa: .................... V Ostraticiach dňa: ........................

**Zhotoviteľ:** ..................................... **Objednávateľ:** ......................................

**Meno Priezvisko** Jozef Žatko, MSc.

1. alebo obdobné identifikačné údaje v prípade zahraničných uchádzačov/dodávateľov [↑](#footnote-ref-1)
2. alebo obdobné identifikačné údaje v prípade zahraničných uchádzačov/dodávateľov [↑](#footnote-ref-2)
3. alebo obdobné identifikačné údaje v prípade zahraničných uchádzačov/dodávateľov [↑](#footnote-ref-3)